
DR 31.10.2012 93 

 
Dato' Sri Ismail Sabri bin Yaakob: Okey, kita bahaslah ya. Saya jawab. 

Tuan Pengerusi [Datuk Ronald Kiandee]: Ya teruskan Menteri. 

Dato' Sri Ismail Sabri bin Yaakob: Boleh ya? 

Tuan Pengerusi [Datuk Ronald Kiandee]: Ya, teruskan. 

Dato' Sri Ismail Sabri bin Yaakob: Okey saya teruskanlah. Okey, beberapa Yang 
Berhormat membangkitkan mengenai kenaikan harga barang. Pihak kerajaan tidak pernah 
pun menafikan bahawa berlaku kenaikan harga barang. Kenaikan harga barang memang 
berlaku. Ini merupakan fenomena di seluruh dunia, berlaku kenaikan harga barang. Kita 
tengok di negara jiran, di negara ASEAN, di negara Asia yang lain atau di mana-mana 
negara berlaku kenaikan harga barang dan kenaikan harga barang berlaku disebabkan 
beberapa faktor. Tadi disebut oleh Yang Berhormat Kepong tadi walaupun kita tidak tahu 
kesan daripada taufan di Amerika tetapi beberapa kejadian yang berlaku seperti banjir 
besar di Australia, banjir besar di India yang merosakkan bawang, ladang bawang merah 
yang menyebabkan berlaku kenaikan harga bawang, berlaku kenaikan harga bawang putih 
apabila berlaku musim sejuk yang melampau di negeri China dan sebagainya. 

Jadi ini merupakan faktor-faktor yang menyebabkan kenaikan harga barang 
terutamanya barang-barang import dan sebagainya kerana kita bergantung kepada harga 
barangan daripada luar dan seperti kita tahu, walaupun Yang Berhormat Jerai kata tadi 
kenapa kita tidak ambil tindakan. Di bawah Akta Kawalan Harga, kita tidak boleh mengambil 
tindakan kepada kenaikan harga barang jika ada sebab yang munasabah tentang kenaikan 
harga barang tersebut. Misalnya apabila barang diimport harganya tinggi import, kita tidak 
boleh ambil tindakan kerana ada sebab. 

Harga barang di airport KLIA harga tinggi, kita tidak boleh nafikan dari segi kos 
sewaan itu yang menyebabkan harganya tinggi. Kos harga sewa di KLIA mahal 
menyebabkan harga mi gorengnya mahal tetapi kalau di gerai tepi jalan yang harga 
sewanya rendah tentu sahaja harga mi goreng di gerai tersebut lebih rendah dan 
sebagainya. Jadi, ini perkara-perkara yang menyebabkan berlaku kenaikan harga. Logistik, 
kawasan pedalaman, kedudukan kawasan dan sebagainya. Ini semua mempengaruhi 
harga. Apa yang lebih penting adalah kerajaan. Kerajaan mengambil inisiatif untuk 
memastikan bebanan itu dapat dikurangkan, bukan dapat dihapuskan terus, dapat 
dikurangkan. Misalnya di waktu musim perayaan, kita kontrol, kawal barang selama dua 
minggu supaya dua minggu kita kawal dan selepas itu kita lepaskan balik misalnya 
Deepavali yang akan datang kita akan kawal selama 10 hari, Hari Raya Puasa dua minggu, 
Chinese New Year, dengan izin, 12 hari dan sebagainya kita kawal. 

Begitu juga kita perkenalkan inisiatif lain misalnya Kedai Rakyat 1Malaysia yang 
mana rakyat mempunyai alternatif, yang penting rakyat mempunyai alternatif, alternatif 
untuk membeli barangan yang harganya lebih murah. Kalau sebut mi goreng, tidak ada 
siapa yang paksa kita untuk pergi makan mi goreng dekat hotel five star kerana kita 
mempunyai alternatif untuk makan di tempat murah. Tadi saya makan ayam kampung di 
Kampung Baru, Stadium TPCA murah sahaja tetapi kalau ayam kampung di Hilton mungkin 
lebih mahal. 

Jadi alternatifnya adalah kepada kita dan yang penting ada pilihan. Itu yang cuba 
diberikan oleh kerajaan. Kepada pelajar misalnya kita beri Kad Diskaun Siswa supaya 
pelajar tidak dibebankan terlalu banyak. 

Tuan Mohd. Yusmadi Mohd Yusoff [Balik Pulau]: Menteri, sedikit Menteri atas 
isu pilihan, sedikit sahaja. Menteri, kadang-kadang kita rasa kita macam beri pilihan kepada 
rakyat, kadang-kadanglah tetapi sebenarnya keadaan yang kita beri kepada rakyat itu 
keadaan yang kita panggil pilihan juga tetapi a force choice kerana keadaan yang 
diwujudkan itu harga dan sebagainya adalah disebabkan keputusan-keputusan kita. 

Kita rasa macam tadi menteri menggambarkan seolah-olah seseorang itu ada 
pilihan hendak pergi ke mahal, miskin. Kadang-kadang kita tengok yang duduk dekat 
bawah ini, pilihan dia itu pun kadang-kadang antara pilihan yang kita panggil force choice. 
Apa yang saya maksudkan di situ Yang Berhormat Menteri, saya mohon campur tangan 
Menteri terutama makanan-makanan di peringkat bawah ini. Jadi maksudnya dia takkan 
ada pilihan dari paling murah sampai ke hotel, dia tidak ada. Kadang-kadang pilihan dia 
daripada gerai ke gerai yang lain sahaja. Saya rasa itu yang saya rasa Menteri juga perlu 
beri perhatianlah pada pandangan saya. 



Dato' Sri Ismail Sabri bin Yaakob: Okey, kita bahaslah ya. Saya jawab. Tuan Pengerusi [Datuk Ronald Kiandee]: Ya teruskan Menteri. Dato' Sri Ismail Sabri bin Yaakob: Boleh ya?. Tuan Pengerusi [Datuk Ronald Kiandee]: Ya, teruskan. Dato' Sri Ismail Sabri bin Yaakob: Okey saya teruskanlah. Okey, beberapa Yang Berhormat membangkitkan mengenai kenaikan harga barang. Pihak kerajaan tidak pernah pun menafikan bahawa berlaku kenaikan harga barang. Kenaikan harga barang memang berlaku. Ini merupakan fenomena di seluruh dunia, berlaku kenaikan harga barang. Kita tengok di negara jiran, di negara ASEAN, di negara Asia yang lain atau di mana-mana negara berlaku kenaikan harga barang dan kenaikan harga barang berlaku disebabkan beberapa faktor. Tadi disebut oleh Yang Berhormat Kepong tadi walaupun kita tidak tahu kesan daripada taufan di Amerika tetapi beberapa kejadian yang berlaku seperti banjir besar di Australia, banjir besar di India yang merosakkan bawang, ladang bawang merah yang menyebabkan berlaku kenaikan harga bawang, berlaku kenaikan harga bawang putih apabila berlaku musim sejuk yang melampau di negeri China dan sebagainya. Jadi ini merupakan faktor-faktor yang menyebabkan kenaikan harga barang terutamanya barang-barang import dan sebagainya kerana kita bergantung kepada harga barangan daripada luar dan seperti kita tahu, walaupun Yang Berhormat Jerai kata tadi kenapa kita tidak ambil tindakan. Di bawah Akta Kawalan Harga, kita tidak boleh mengambil tindakan kepada kenaikan harga barang jika ada sebab yang munasabah tentang kenaikan harga barang tersebut. Misalnya apabila barang diimport harganya tinggi import, kita tidak boleh ambil tindakan kerana ada sebab. Harga barang di airport KLIA harga tinggi, kita tidak boleh nafikan dari segi kos sewaan itu yang menyebabkan harganya tinggi. Kos harga sewa di KLIA mahal menyebabkan harga mi gorengnya mahal tetapi kalau di gerai tepi jalan yang harga sewanya rendah tentu sahaja harga mi goreng di gerai tersebut lebih rendah dan sebagainya. Jadi, ini perkara-perkara yang menyebabkan berlaku kenaikan harga. Logistik, kawasan pedalaman, kedudukan kawasan dan sebagainya. Ini semua mempengaruhi harga. Apa yang lebih penting adalah kerajaan. Kerajaan mengambil inisiatif untuk memastikan bebanan itu dapat dikurangkan, bukan dapat dihapuskan terus, dapat dikurangkan. Misalnya di waktu musim perayaan, kita kontrol, kawal barang selama dua minggu supaya dua minggu kita kawal dan selepas itu kita lepaskan balik misalnya Deepavali yang akan datang kita akan kawal selama 10 hari, Hari Raya Puasa dua minggu, Chinese New Year, dengan izin, 12 hari dan sebagainya kita kawal. Begitu juga kita perkenalkan inisiatif lain misalnya Kedai Rakyat 1Malaysia yang mana rakyat mempunyai alternatif, yang penting rakyat mempunyai alternatif, alternatif untuk membeli barangan yang harganya lebih murah. Kalau sebut mi goreng, tidak ada siapa yang paksa kita untuk pergi makan mi goreng dekat hotel five star kerana kita mempunyai alternatif untuk makan di tempat murah. Tadi saya makan ayam kampung di Kampung Baru, Stadium TPCA murah sahaja tetapi kalau ayam kampung di Hilton mungkin lebih mahal. Jadi alternatifnya adalah kepada kita dan yang penting ada pilihan. Itu yang cuba diberikan oleh kerajaan. Kepada pelajar misalnya kita beri Kad Diskaun Siswa supaya pelajar tidak dibebankan terlalu banyak. Tuan Mohd. Yusmadi Mohd Yusoff [Balik Pulau]: Menteri, sedikit Menteri atas isu pilihan, sedikit sahaja. Menteri, kadang-kadang kita rasa kita macam beri pilihan kepada rakyat, kadang-kadanglah tetapi sebenarnya keadaan yang kita beri kepada rakyat itu keadaan yang kita panggil pilihan juga tetapi a force choice kerana keadaan yang diwujudkan itu harga dan sebagainya adalah disebabkan keputusan-keputusan kita. Kita rasa macam tadi menteri menggambarkan seolah-olah seseorang itu ada pilihan hendak pergi ke mahal, miskin. Kadang-kadang kita tengok yang duduk dekat bawah ini, pilihan dia itu pun kadang-kadang antara pilihan yang kita panggil force choice. Apa yang saya maksudkan di situ Yang Berhormat Menteri, saya mohon campur tangan Menteri terutama makanan-makanan di peringkat bawah ini. Jadi maksudnya dia takkan ada pilihan dari paling murah sampai ke hotel, dia tidak ada. Kadang-kadang pilihan dia daripada gerai ke gerai yang lain sahaja. Saya rasa itu yang saya rasa Menteri juga perlu beri perhatianlah pada pandangan saya.